**Hyvinvointiala HALI ry** (ruots. *Välmående branchen HALI*) on yksityisen sosiaali-, terveys- ja varhaiskasvatusalan elinkeino- ja työmarkkinajärjestö. HALI on Elinkeinoelämän keskusliitto EK:n jäsen.

Historia
--------

Sosiaalialan Työnantajien ja Terveyspalvelualan Liiton jäsenet perustivat 3.6.2016 uuden sosiaali- ja terveyspalvelualan liiton, Hyvinvointialan liitto ry:n. Perustettu liitto aloitti toimintansa virallisesti 1.1.2017. 
Ensimmäiset kaksi vuotta liitto kulki nimellä Hyvinvointialan liitto. Sen ensimmäiseksi puheenjohtajaksi valittiin Helsingin Diakonissalaitoksen säätiön toimitusjohtaja Olli Holmström. Varapuheenjohtajiksi valittiin Suomen Terveystalo Oy:n toimitusjohtaja Yrjö Närhinen ja Attendo Oy:n viestintä- ja yhteiskuntasuhdejohtaja Lauri Korkeaoja. 

Toimitusjohtajana aloitti 1.12.2016 Ulla-Maija Rajakangas. 

Vuodesta 2019 alkaen liitto on toiminut nimellä Hyvinvointiala HALI ry.

Toiminta
--------

Hyvinvointiala HALI ry valvoo ja edistää yksityisen sote- ja varhaiskasvatusalan elinkeinotoiminnan edellytyksiä yhteiskunnassa. HALI neuvoo ja auttaa jäsentyönantajiaan elinkeinoasioiden ja työoikeuden kysymyksissä sekä neuvottelee alan työehtosopimukset: yksityisen sosiaalipalvelualan TESin, terveyspalvelualan TESin, sosiaalialan järjestöjä koskevan TESin, ensihoitopalvelualan TESin sekä Työterveyslaitoksen TESin. 

HALIn hallituksen puheenjohtaja vuonna 2021 on Suomen Terveystalo Oy:n toimitusjohtaja Ville Iho. Hän jatkaa hallituksen puheenjohtajana myös vuonna 2022. Toimitusjohtajana toimii Ulla-Maija Rajakangas.

HALIn toimisto sijaitsee Helsingissä osoitteessa Eteläranta 10.

Jäsenet
-------

Hyvinvointiala HALI ry:n jäseniä voivat olla sosiaali- ja terveyspalveluja tarjoavat työnantajat sekä työnantajina toimivat sosiaali- ja terveysjärjestöt. Sen jäsenistöön kuuluu 1550 sote- ja varhaiskasvatusalan yritystä ja järjestöä. Yhteensä ne työllistävät reilu 95 000 alan työntekijää. 

HALIn jäsenet tuottavat muun muassa vanhuspalveluita, lasten ja nuorten palveluita, lääkäripalveluita, työterveyshuollon palveluita, kuntoutusta, suun terveydenhuoltoa, päihde- ja mielenterveyspalveluita ja ensihoidon palveluita. 

HALIn suurimmat jäsenet ovat Mehiläinen Oy, Attendo Oy, Suomen Terveystalo Oy, Pihlajalinna Oy, Esperi Oy, Helsingin Diakonissalaitos, Humana, Touhula, KVPS Tukena Oy ja Med Group Oy.

Puheenjohtajat ja toimitusjohtajat
----------------------------------

**Puheenjohtajat**

* Olli Holmström, toimitusjohtaja, Helsingin Diakonissalaitoksen säätiö (1.1.2017−31.12.2017)
* Janne-Olli Järvenpää, toimitusjohtaja, Mehiläinen Oy (1.1.2018−31.12.2018)
* Yrjö Närhinen, toimitusjohtaja, Terveystalo Oy (1.1.2019−31.12.2019)
* Joni Aaltonen, toimitusjohtaja, Pihlajalinna Oyj (1.1.2020−31.12.2020)
* Ville Iho, toimitusjohtaja, Terveystalo Oy (1.1.2021−)

**Toimitusjohtajat**

* YTM Ulla-Maija Rajakangas (1.12.2016−)

Lähteet
-------

1. ↑  Sosiaalialan Työnantajat ja Terveyspalvelualan Liitto yhdistyivät Hyvinvointialan liitoksi  29.12.2016. Hyvinvointiala. Viitattu 10.12.2021.
2. ↑  Ulla-Maija Rajakangas Hyvinvointialan liiton toimitusjohtajaksi  29.12.2016. Hyvinvointiala. Viitattu 10.12.2021.
3. ↑  HALIn hallitus vuodelle 2022 valittiin  22.10.2021. Hyvinvointiala. Viitattu 10.12.2021.
4. ↑  Tietoa meistä Hyvinvointiala. Viitattu 10.12.2021.
5. ↑  Janne-Olli Järvenpää Hyvinvointialan liiton hallituksen puheenjohtajaksi  26.10.2017. Hyvinvointiala. Viitattu 10.12.2021.
6. ↑  Hyvinvointialan liitto on nyt Hyvinvointiala HALI ry – Yrjö Närhinen hallituksen puheenjohtajaksi  23.10.2018. Hyvinvointiala. Viitattu 10.12.2021.
7. ↑  Joni Aaltonen Hyvinvointiala HALI ry:n hallituksen puheenjohtajaksi  22.10.2019. Hyvinvointiala. Viitattu 10.12.2021.
8. ↑  Ville Iho Hyvinvointiala HALI ryn: hallituksen puheenjohtajaksi  21.10.2020. Hyvinvointiala. Viitattu 10.12.2021.

Aiheesta muualla
----------------

* Hyvinvointialan kotisivut

|  |  |  |  |  |  |  |  |
| --- | --- | --- | --- | --- | --- | --- | --- |
| 

| * n
* k
* m
Elinkeinoelämän keskusliitto |
| --- |
|  |
| Jäsenliitot | 
* Elintarviketeollisuusliitto
* Energiateollisuus
* Finanssiala
* Henkilöstöpalveluyritysten liitto
* Hyvinvointiala HALI
* Kaupan liitto
* Kemianteollisuus
* Kiinteistötyönantajat
* Matkailu- ja Ravintolapalvelut MaRa
* Medialiitto
* Palvelualojen työnantajat Palta
* Puusepänteollisuus
* Rakennusteollisuus RT
* Rannikko- ja Sisävesiliikenteen Työnantajaliitto RASILA
* Satamaoperaattorit
* Sivistystyönantajat
* Suomen Tekstiili & Muoti
* Teknologiateollisuus
* Yhteinen Toimialaliitto

 |
|  |
| Yritykset | 
* EK Tieto
* Työsuhdejuristit
* Julkaisumonistamo Eteläranta

 |

 |